बता दें इससे पहले कई गुजराती चैनलों ने फुटेज चलाई कि हार्दिक पटेल उस होटल में गए जहां राहुल गांधी ठहरे थे। इस पर अशोक गहलोत ने आरोप लगाया था कि गुजरात पुलिस और आईबी ने उन सीसीटीवी फुटेज को होटल से प्राप्‍त किया। उनके मुताबिक वह उस दिन दिन भर कई नेताओं से मुलाकात करते रहे। उन्‍होंने ट्वीट कर पूछा, ‘आईबी और पुलिस ने होटल से सीसीटीवी फुटेज हासिल क्‍यों किए? बीजेपी के आदेश से इस तरह के सर्विलांस की मैं निंदा करता हूं।’ बता दें कि 22 साल से गुजरात में सत्ता का सूखा झेल रही कांग्रेस पार्टी हार्दिक पटेल के अलावा कांग्रेस पार्टी ओबीसी नेता अल्पेश ठाकुर और दलित नेता जिग्नेश मेवाणी को अपने साथ लाने की कवायद में जुटी थी।